ועדת הכספים, כנסת 17, פרוטוקול מספר 597, 2007-12-11 09:30

חברי הוועדה: יצחק בן-ישראל אבישי ברוורמן יצחק וקנין שי חרמש ניסן סלומינסקי יעקב ליצמן חיים כץ אורית נוקד חיים אורון מוחמד ברכה ראובן ריבלין רן כהן אמנון כהן מוזמנים: עירית פלדמן – מנהלת אגף נכות כללית, המוסד לביטוח לאומי רות הורן – עו"ד, המוסד לביטוח לאומי אורלי בוני – מנהלת המחלקה לריפוי בעיסוק, משרד הבריאות נעמי מורביה – מטה מאבק הנכים בישראל מרים אור – מטה מאבק הנכים בישראל בני אור – מטה מאבק הנכים בישראל ברוך מסאמי – מטה מאבק הנכים בישראל ישראל הבר – נציג נציבות שוויון לאנשים עם מוגבלויות לאון פלג – מתנדב, עמותת נכים עכשיו קובי כהן – ארגון הפעולה של הנכים

קצרנית: פגיעה בביטחון הסוציאלי של אנשים עם מוגבלויות

סטס מיסז'ניקוב: אני פותח את הדיון שיזם חבר הכנסת רן כהן בעקבות היום הבינלאומי לאנשים עם מוגבלויות.

סטס מיסז'ניקוב: הנושא שלנו בוועדת הכספים הוא פגיעה בביטחון סוציאלי של אנשים עם מוגבלויות בעקבות חוק ההסדרים 2008.

ישראל הבר: מונח פה דוח שערכה הנציבות על פי הנתונים של הלשכה המרכזית לסטטיסטיקה.

ישראל הבר: הנתונים כוללים בין היתר השוואה של המצב הכלכלי של אנשים עם מוגבלות לעומת המצב שלהם לפני 5 שנים ולעומת מדינות אחרות שחברות בארגון לשיתוף כלכלי.

ישראל הבר: העלינו שני נתונים חמורים.

ישראל הבר: ב-5 השנים האחרונות חלה התדרדרות במצב הכלכלי של אנשים עם מוגבלות.

יעקב ליצמן: מה הסיבה?

ניסן סלומינסקי: איפה זה בא לידי ביטוי?

יעקב ליצמן: מה נפגע?

ישראל הבר: 56% מבין בעלי המוגבלויות החמורות דיווחו שהמצב שלהם היום לעומת מה שהיה לפני 5 שנים החמיר.

יצחק בן ישראל: מה לגבי 46%?

יצחק בן ישראל: המצב שלהם השתפר?

ניסן סלומינסקי: יכול להיות שהמודעות גדלה וכתוצאה מזה מדווחים.

ישראל הבר: השוו את ההכנסות של אנשים עם מוגבלות לעומת ההכנסות של אנשים ללא מוגבלות.

ישראל הבר: זה מדד אובייקטיבי.

חיים כץ: נטו או ברוטו?

ישראל הבר: לקחו את ההכנסה נטו לנפש במשק בית.

ישראל הבר: במקרה הזה התעלמו מהילדים.

ישראל הבר: ישראל דורגה במקום אחרון לפני קוריאה בקרב המדינות שחברות בארגון לשיתוף כלכלי.

ישראל הבר: השיעור היחסי של הכנסות של אנשים עם מוגבלות בישראל לעומת אנשים ללא מוגבלות הוא הנמוך ביותר.

ישראל הבר: יש כאן חלוקה בין אנשים עם מוגבלות שמועסקים לכאלה שלא מועסקים.

ישראל הבר: באלה שמועסקים המצב לא כל כך גרוע, ההכנסות דומות למה שנמצא במדינות שחברות בארגון לשיתוף כלכלי.

ישראל הבר: אצל אלה שלא מועסקים המצב גרוע בהרבה.

ישראל הבר: המסקנה שלנו היא שהקצבאות שאמורות לתת ביטחון סוציאלי לא עושות את זה בפועל.

ישראל הבר: נמצא קשר קרוב מאוד בין השכלה נמוכה למצב כלכלי ירוד.

ישראל הבר: נמצא שיותר ממחצית מהאנשים עם מוגבלות חמורה לא סיימו תיכון.

יצחק בן ישראל: המוגבלות היא לא רק פיזית?

ישראל הבר: את המוגבלות אנחנו מחלקים לכמה קבוצות.

ישראל הבר: יש 3 קבוצות עם מוגבלות פיזית, כשהשאר זה מוגבלות שכלית, נפשית וקוגניטיבית.

יצחק בן ישראל: בקבוצה הראשונה והשנייה אפשר לשפר.

יצחק בן ישראל: איך אפשר לשפר את זה?

ישראל הבר: אדם עם מוגבלות זקוק להתאמות כדי להתקדם וכדי לשפר את מצבו .

ישראל הבר: יכול להיות שהקבוצה הקשה ביותר היא קבוצת האנשים עם המוגבלות השכלית.

יצחק בן ישראל: איזה חלק זאת הקבוצה של האנשים עם המוגבלות השכלית?

ישראל הבר: אין לי את הנתון הזה.

יעקב ליצמן: בדוח כתוב שהמוגבלות נמצאת בעלייה.

יעקב ליצמן: אין סיבה שהמוגבלות תהיה בעלייה.

יצחק בן ישראל: זה בגלל הזדקנות האוכלוסייה.

יעקב ליצמן: אני לא חושב.

יעקב ליצמן: אני חושב שזה בגלל המודעות.

יעקב ליצמן: ציבור גדול לא יודע איך לפנות.

יצחק בן ישראל: בכל העולם עולה השכיחות של המוגבלות ככל שעולה הגיל.

יעקב ליצמן: אנחנו לא כמו העולם.

יעקב ליצמן: אנשים היום פונים יותר.

יעקב ליצמן: כתבתם בדוח לגבי מצבם של הערבים.

יעקב ליצמן: מה המצב אצל חרדים?

יעקב ליצמן: האם המצב יותר טוב?

יעקב ליצמן: האם הוא יותר קשה?

יעקב ליצמן: אתם צריכים לכתוב גם על העולים מרוסיה.

יעקב ליצמן: צריך לבדוק מה המצב שם.

יעקב ליצמן: התייחסתם גם למקומות.

יעקב ליצמן: התייחסתם לדרום, צפון וירושלים.

יעקב ליצמן: מה קורה בתל-אביב?

יעקב ליצמן: בתל –אביב אין מוגבלות?

יעקב ליצמן: צריך לדעת מה המדינה נותנת בנושאים האלה.

יעקב ליצמן: אני לא בטוח שיש סעיף תקציבי מיוחד.

יעקב ליצמן: היה צריך לעשות משהו מיוחד לכלל המוגבלויות.

יעקב ליצמן: אני מדבר גם על הגיל הרך, גם על מבוגרים, גם על גמלאים.

יעקב ליצמן: אם אנחנו רוצים לצאת עם משהו מהדיון הזה צריך שבפעם הבאה שר הרווחה יופיע בפנינו ונעלה בפניו את העניין.

יעקב ליצמן: היו לי בעיות עם החינוך המיוחד בציבור החרדי.

יעקב ליצמן: זאת הסיבה ששאלתי על המגזר החרדי.

יעקב ליצמן: אני יודע ששם יש בעיות גדולות כי אין מספיק מודעות.

סטס מיסז'ניקוב: אנחנו יודעים שיש קיצוץ בקצבאות, שיש הקפאה של הבטחת הכנסה.

סטס מיסז'ניקוב: כמה אנשים מוגדרים כנכים על ידי המוסד לביטוח לאומי?

סטס מיסז'ניקוב: מה גודל הקצבה הזאת במסגרת חוק ההסדרים?

סטס מיסז'ניקוב: האם יש פגיעה?

עירית פלדמן: קצבת הקיום שהיא קצבת נכות משולמת ל190 אלף אנשים.

עירית פלדמן: זה לפי הרכב המשפחה.

עירית פלדמן: כל אחד זכאי מכוח עצמו לקצבת נכות.

עירית פלדמן: בשנת 2003 מנעו את ההפחתה שהייתה בקצבאות אבל לא את ההקפאה.

עירית פלדמן: ועדת הכספים יודעת שהבעיה הקשה ביותר של כל הקצבאות זה שהן הפסיקו להיות צמודות לשכר הממוצע.

עירית פלדמן: השכר הממוצע עולה ואילו המדד יורד.

סטס מיסז'ניקוב: כמה היום קצבת נכות לראש משפחה?

עירית פלדמן: הקצבה ליחיד היא 1937 שקלים.

עירית פלדמן: אם לנכה יש ילד אחד הוא מקבל 2712.

עירית פלדמן: נכה שיש לו 2 ילדים או יותר מקבל 3487 שקלים.

חיים אורון: הבעיה העיקרית זה לא שזה לא עולה, אלא שזה שובר את העיקרון של הביטוח הלאומי.

חיים אורון: העיקרון של הביטוח הלאומי אומר שהגמלאות צמודות לא למדד אלא לאיזה שהוא ממוצע.

חיים אורון: הממוצע הוא השכר הממוצע.

חיים אורון: ברגע שהפער הולך וגדל, אז המטרה העיקרית של הגמלה נשברת.

חיים אורון: זאת בעצם הבעיה העיקרית.

עירית פלדמן: מבית היוצר הזה יצאה הפסקת ההצמדה לשכר הממוצע והתחלת ההצמדה למדד.

יעקב ליצמן: האם ההקפאה בהצעת חוק ההסדרים על קצבאות חלה גם עליהם?

עירית פלדמן: לא ראיתי את הוורסיה האחרונה.

סטס מיסז'ניקוב: מה זה אומר הקפאה?

עירית פלדמן: השכר הממוצע יעלה, המחירים יעלו אבל הקצבה תישאר אותו דבר.

סטס מיסז'ניקוב: את אמרת שזה צמוד למדד.

סטס מיסז'ניקוב: אם המדד אפסי אין העלאה.

סטס מיסז'ניקוב: על איזו הקפאה אנחנו מדברים?

יעקב ליצמן: יש הצעה לבטל את ההצמדות בקצבאות ילדים, בזקנה.

יעקב ליצמן: מה קורה לגבי הנכים?

יעקב ליצמן: אמרו לי שזה חל גם עליהם.

יעקב ליצמן: זה חמור מאוד.

עירית פלדמן: ההקפאה חלה לא רק על הקצבה לקיום, שעם זה האנשים הולכים למכולת, אלא על הקצבאות של האנשים עם נכות מאוד קשה שמקבלים שירותים מיוחדים.

סטס מיסז'ניקוב: האם ברגע שהנכה הופך לגמלאי הוא מפסיק לקבל את קצבת הנכות?

עירית פלדמן: הקצבה שלנו מיועדת להבטחת קיום.

עירית פלדמן: גם קצבת הזקנה מיועדת להבטחת קיום.

עירית פלדמן: ברגע שהוא מגיע לגיל זקנה הוא מתחיל לקבל קצבת זקנה.

עירית פלדמן: אם קצבת הנכות הייתה גבוהה יותר משלימים לו עד לגובה קצבת הנכות שהוא היה מקבל.

סטס מיסז'ניקוב: האם אותן זכויות שמוקנות לו מכוח היותו נכה נשארות גם כשהוא מגיע לזקנה?

עירית פלדמן: אם הוא התחיל לקבל קצבה לשירותים מיוחדים, שזה יותר גבוה מקצבת הנכות הרגילה, הוא ימשיך לקבל את קצבת הסיעוד גם בגיל זקנה.

עירית פלדמן: אם הוא התחיל לקבל גמלת ניידות הוא יקבל אותה גם בגיל זקנה.

חיים אורון: בחוק ההסדרים מופיעים שני סעיפים שנוגעים לענייננו.

חיים אורון: סעיף אחד מאריך את ההקפאה של 4% גם ב2008.

ברוך מסאמי: יש 3 נושאים שנוגעים לנו, שזה הניידות, שירותים מיוחדים ונכות כללית.

ברוך מסאמי: הקצבאות האלו הוקפאו כבר למעלה מ5,6 שנים.

ברוך מסאמי: אין עלייה.

ברוך מסאמי: אני היום צריך לשלם יותר לעובד זר כי הצמדתם את השכר שלו לשכר הממוצע למשק.

ברוך מסאמי: אני צריך לקחת את הכסף של הניידות ולשלם לעובד הזר.

ברוך מסאמי: אני לא יכול לנסוע עם האוטו.

ברוך מסאמי: אני נשאר במצב שאני לא יכול להתמודד עם החיים כי אני תמיד נכנס לפלונטר.

ברוך מסאמי: לא יכול להיות מצב שהחשמל עולה, שהמים עולים, שהלחם עולה ואנחנו נשארים עם אותו דבר.

ברוך מסאמי: זה לא יכול להיות.

ברוך מסאמי: לא יכול להיות שהדלק יעלה ואנחנו לא נקבל תוספת.

ברוך מסאמי: יש נכים שלא נוסעים.

ברוך מסאמי: אומרים להם שהקילומטרז' שלהם נמוך.

ברוך מסאמי: הוא נמוך כי אין להם כסף לנסוע.

ברוך מסאמי: אנחנו מגיעים היום למצב שלא רק שאנחנו דורשים להוריד את ההקפאה, אלא אנחנו דורשים שזה יוצמד לשכר במשק.

ברוך מסאמי: אנחנו חושבים שצריך להעלות את הרף כי אי אפשר להתקיים עם מה שאתם נותנים.

ברוך מסאמי: אני משלם חשמל 3000 שקל.

ברוך מסאמי: ממה אני אשלם אם תיתן לי 2000?

ברוך מסאמי: אני צריך לחמם את הרגל כי הרגל שלי היא קרח.

ברוך מסאמי: אני צריך להדליק תנורים, מזגנים, מים חמים.

ברוך מסאמי: אני משתמש ביותר מים ממה שאדם רגיל משתמש.

ברוך מסאמי: אני משלם על זה 1700 שקל .

סטס מיסז'ניקוב: אין הנחות לנכים?

ברוך מסאמי: אין הנחות.

סטס מיסז'ניקוב: מה לגבי ארנונה?

ברוך מסאמי: מי שעובד מקבל הנחה של 40%.

ברוך מסאמי: גובה הנחה של 80% מקבל נכה שלא עובד.

ברוך מסאמי: גם לשלם את ה20% מ2000 שקל זה קשה.

ברוך מסאמי: מאיפה הוא ישלם?

ברוך מסאמי: מישהו צריך לשאול איך אפשר להתקיים מסכומים כאלה.

רוני: הקצבאות שניתנות הן על מנת למלא צרכים.

רוני: קצבת הנכות היא קצבה מינימאלית לחיים.

רוני: לצערנו הרב תנאי החיים של האנשים הם כל כך קשים שגם ההצמדה למדד לא תעזור להם.

רוני: מן הראוי היה להצמיד אותן לשכר הממוצע, כשההצמדה מבטיחה את הפער באיכות החיים.

רוני: הצמדה למדד לא מבטיחה.

רוני: במשך הזמן יש נסיגה והפער החברתי הולך וגדל.

רוני: קצבת הניידות מלכתחילה הייתה מתעדכנת על פי סל של הוצאות פרטניות לרכב.

רוני: היא לא הייתה אמורה למלא את כל ההוצאות של הרכב, אלא רק שני שליש מההוצאות של הרכב.

רוני: קצבת השירותים המיוחדים אמורה לשלם את האפשרות של האדם לשכור עובד סיעודי על מנת לחיות בקהילה.

רוני: אם הקצבה הזאת לא תשמש אותו פירושו של דבר שהוא נידון לחזור למוסד.

רוני: למדינה זה יעלה 22 אלף שקל בחודש, לא 3000 שקל או 7000.

רוני: היום עלות של עובד זר היא למעלה מ7000 שקל לחודש.

רוני: אתה לא יכול להחזיק אדם בבית ולהגיד לו לא להדליק את מנורת החשמל או לא לעשות כביסה.

רוני: האנשים עם נכויות קשות מאוד לא יכולים להסתפק בעובד אחד, הם צריכים שניים.

רוני: אנחנו נמצאים באבסורד הכי גדול שבעולם.

יצחק בן ישראל: בדוח כתוב שחמישית מהנכים לא רואים את עצמם כנכים ומקבלים קצבת נכות.

רוני: הסקר של הנציבות לא שואב את האינפורמציה שלו מהמספרים של ביטוח הלאומי ,אלא הוא נעשה על פי תפישת האדם את עצמו.

רוני: אני לא אגדיר את עצמי כנכה או כמוגבל כי אני לא רוצה להיות לראות את עצמי מוגבל.

רוני: יש אנשים שכן.

רוני: אתה לא יכול לעשות את ההשוואה כשהבסיס לנתונים של הסקר הם לא אותו בסיס.

רוני: הבסיס לסקר של נציבות השוויון זה בהגדרה של המוגבלות בחוק שוויון, שזה אומר מי שיש לו קושי באחד מתחומי החיים.

רוני: זה מאוד סובייקטיבי.

יצחק בן ישראל: יש כאלה שחושבים שקצבאות, מענקים וכל מיני סכומים צריך להוריד כי בסופו של דבר הם פוגעים במשק, הם מעודדים אי יציאה לעבודה.

יצחק בן ישראל: ברור שבמקרה של הנכים זה לא המצב.

יצחק בן ישראל: אלה לא הולכים לעבוד או הולכים לעבוד כי הם מקבלים קצבה נמוכה או גבוהה.

יצחק בן ישראל: האם אפשר בסוגיית ההקפאה או במקומות אחרים לעשות הפרדה בין השניים, דהיינו להקפיא את עדכון הקצבאות בכלל אבל לא לנכים, או לפחות לא לנכים עם מוגבלות חמורה?

רוני: דיברו פה כל הזמן על העניין הזה שנכים לא יכולים לעבוד.

רוני: צריך להסיר את המכשולים בפני אותם אנשים שרוצים לעבוד.

רוני: אותה קצבה היא מלכודת שמשאירה את האדם בעוני בעל כורחו, כי אם הוא ילך לעבוד וישתכר מעל 1800 שקל הוא יאבד את הקצבה שלו, הוא יאבד את רשת הביטחון הסוציאלית המינימאלית שלו.

חיים אורון: ועדת לרון הציעה איזה שהוא מנגנון יותר משוכלל.

רוני: הוא יותר משוכלל אבל עם אותן בעיות.

חיים אורון: למה אותן בעיות?

חיים אורון: יש מחלוקת גדולה בין ארגוני הנכים.

חיים אורון: האם ועדת לרון הלכה להתמודד עם השאלה הזאת?

רוני: היא מתמודדת עם השאלה.

רוני: היא יוצרת כיוון, דרך ואופי.

חיים אורון: אתה אומר שהשיעורים לא מספיקים.

רוני: יכול להיות שיש אנשים שחושבים שלא צריכה להיות זיקה בין הקצבה להשתכרות.

רוני: זה בסדר.

סטס מיסז'ניקוב: יש איזו שהיא תקרה לנכה שמקבל קצבה?

רוני: עד 1800 שקל.

סטס מיסז'ניקוב: בכמה פוחתת לך הקצבה אם אתה מרוויח שקל מעבר לתקרה?

רוני: אם הרווחת 1801 שקל הפסדת שקל ועשרה קצבה.

עירית פלדמן: כל עוד אתה משתכר פחות מ25% מהשכר הממוצע במשק קצבתך אינה נפגעת.

עירית פלדמן: היה והרווחת שקל אחד נוסף מעבר ל1800 שקל ייקבע גובה הקצבה בהתאם לפרמטרים של השכלה והכנסה קודמת.

עירית פלדמן: רוב האנשים, או חלק גדול מהאנשים, נופלים בגדר אלה שההכנסה הקובעת שלהם היא 75% מהשכר הממוצע.

עירית פלדמן: ברגע שהם ירוויחו עוד שקל תרד קצבתם לקצבה חלקית.

עירית פלדמן: בנוסחה הקיימת היום דרגת הנכות שלהם מופחתת.

עירית פלדמן: במקום לקבל את הקצבה המלאה של 1937 שקלים הם יקבלו 74% מזה או 65%.

סטס מיסז'ניקוב: ברגע שהם עוברים בשקל את התקרה?

עירית פלדמן: הם נפגעים ב25% מהקצבה שלהם, למרות שלפי החוק יש שיעור הפחתה של 40%.

עירית פלדמן: זה מה שבאה ועדת לרון לתקן.

עירית פלדמן: ישבנו 3 שנים והגענו לנוסחה חתומה.

עירית פלדמן: זה בהכנה לקריאה שנייה ולשלישית בעבודת הרווחה.

עירית פלדמן: ההפחתה מתחילה בשיעורים של 20% מכל שקל.

עירית פלדמן: היא משפרת את הנוסחה הקיימת היום, היא לא הנוסחה האידיאלית.

סטס מיסז'ניקוב: מה שאתם עושים זה מונעים מהנכים לעבוד.

סטס מיסז'ניקוב: מה האינסנטיב של נכה לצאת לעבוד אם אחר כך מפחיתים לו?

עירית פלדמן: אנחנו ישבנו הרבה שנים כדי להוציא את הנוסחה הקיימת מהחוק.

עירית פלדמן: האוצר הסכים שהנוסחה הקיימת חייבת לצאת.

עירית פלדמן: עד 0.17% אין ניכוי בכלל.

עירית פלדמן: על השקל הבא מופחתת הקצבה ב20 אגורות.

קובי כהן: הלכו היום והורידו לנכים משהו בין 13% ל16%.

קובי כהן: מדובר כאן בקיצוץ מדורג.

קובי כהן: הקיצוץ המדורג נגמר ב3160 שקלים.

רוני: מה שעמד בפני הוועדה זה לתת שיפוע חיובי כל הזמן, זאת אומרת ליצור תמריץ חיובי לאדם העובד.

רוני: חשבנו שנגביל את השיפוע מעבר לשכר החציוני מתוך אותה הנחה שאומרת שבן אדם שמשתכר מעבר לשכר חציוני השיקולים שלו לצאת לעבודה הם לא תמיד שיקולים של שכר.

רוני: הוא נמצא במערכת השכר הזוחל, זאת אומרת שיש תוספת של דרגה, מעמד.

רוני: אם אנחנו מסתכלים על ההכנסות של נכים עובדים, אז 50% מהאנשים מרוויחים פחות מהשכר החציוני.

קובי כהן: יש נכים נורמטיביים שעובדים היום ומשתכרים עד 1800 שקל.

קובי כהן: הולכים לקחת מהנכים האלה משהו בין 13% ל19%.

קובי כהן: אנחנו מדברים פה בסכום עתק, אנחנו מדברים על עידוד שלילי.

קובי כהן: העידוד הוא עידוד עד גובה שכר המינימום.

חיים אורון: ועדת לרון העלתה את הרף לסכום הרבה יותר גבוה.

חיים אורון: יש עניין לנכה להמשיך לעבוד עד 5400 שקל.

חיים אורון: ברגע שהוא היה מגיע להרבה פחות מזה הוא היה מאבד את הקצבה.

רן כהן: אני מודה לכם על קיום הדיון הזה.

רן כהן: יכול להיות שכל אחד חושב שהאמת שלו היא נכונה.

רן כהן: לפעמים גם כמה אמיתות נכונות.

רן כהן: הנחת היסוד של ועדת לרון הייתה שאין תוספות לקצבאות.

רן כהן: מה שיש באותם מקורות שנותנים לאחרים לוקחים מאחרים.

רן כהן: זה בעצם הצעד הרע של ועדת לרון.

רן כהן: ועדת לרון הצליחה להגיע למצב שהיא מטיבה מבחינת עליית רמת ההכנסה של נכים עובדים בכל רמה עד 5400 שקל.

רן כהן: מה שהיה זה שבמהלך כניסתו לעבודה של אדם נכה היו פיקים שבהם ההכנסה המשותפת, כלומר קצבה פלוס הכנסה מעבודה, הייתה יורדת בשלבים מסוימים.

רן כהן: את הפיקים האלה פתרו עד 5400 שקל ליחיד.

רן כהן: ב5400 שקל המצב קופא יותר, אולי בשלב מסוים גם טיפה יורד.

רן כהן: רוב העובדים הנכים נמצאים מתחת להכנסות האלו.

רן כהן: זאת ההצדקה לכל העניין.

רן כהן: מי שמשת

רן כהן: כר עד 1800 שקל יכול להיפגע אם הוא עובד משום שממנו נלקח חלק מהכסף בצורת מיסוי או בצורת גריעה.

רן כהן: את זה צריך לתקן.

ישראל הבר: מישהו שעובד ומרוויח מעבר ל1800 שקל מפסיד רבע.

ישראל הבר: לפקיד התביעות יש שיקול דעת לקחת אדם שלא מרוויח כלום ולהגיד לו שהוא לא זכאי לקבל קצבה כלל.

ישראל הבר: ברגע שאדם מרוויח 1800 שקל הפקיד מסוגל להגיד לו שאם הוא מסוגל להרוויח 1800 שקל הוא גם מסוגל להרוויח מלא ועל כן צריך להוריד לו את הקצבה.

ישראל הבר: על כל מי שעובד מרחפת אימתו של פקיד התביעות.

ישראל הבר: זה תמריץ שלילי.

רן כהן: יש מה שנקרא בעל כושר השתכרות.

רן כהן: זה לא נקבע על ידי מומחה או רופא, אלא על ידי פקיד של ביטוח הלאומי.

רן כהן: מהרגע שהוא קובע שאתה בעל כושר השתכרות לא מגיעה לך קצבה.

רן כהן: זה דבר שהוא בעייתי.

רן כהן: אם אתה הולך לעבוד שנתיים או שנה וחצי ואתה מפוטר רשאי הפקיד לשלול ממך את הקצבה כי הוכחת שאתה בעל כושר השתכרות.

רן כהן: זה ממש אבסורד.

רן כהן: את זה חייבים בחוק ההסדרים למחוק.

עירית פלדמן: מספר מקבלי הקצבאות בישראל שגדול יותר מאשר בכל מדינות המערב מצביע על כך שהצגת הביטוח הלאומי ואימתו צריכה להיות ממותנת.

עירית פלדמן: פקיד תביעות רשאי לקבוע שלאדם יש זכאות לקצבה מלאה.

עירית פלדמן: ברגע שהוא סבור או שהרופא סבור שהאיש יכול בכל אופן להשתכר ושהוא איננו נכה מלא..

מוחמד ברכה: מה הכלים שעומדים לרשותו?

עירית פלדמן: כאשר לאדם יש השתכרות בפועל או כשרופא כותב שהאיש מסוגל להשתכר חייבים להעביר את הנושא לפקיד שיקום.

עירית פלדמן: פקיד שיקום הוא עובד סוציאלי.

עירית פלדמן: אין אפשרות לקבוע דרגת אי כושר מבלי שפקיד השיקום המליץ עליה.

עירית פלדמן: הפקיד מקבל את מה שהרופא אומר ואת מה שפקיד השיקום אומר.

עירית פלדמן: רק אז הוא קובע את דרגת הכושר.

עירית פלדמן: לנכה שמשתכר ישנם כללי חישוב שמאוד מגבילים את היכולת לשלם לו קצבה.

עירית פלדמן: בזה באנו לטפל בוועדת לרון.

חיים אורון: אנחנו עוסקים בבעיה הרבה יותר רחבה.

חיים אורון: היא קשורה בכל נושא הבטחת הכנסה.

חיים אורון: היא הייתה בויסקונסין.

חיים אורון: השאלה היא מה המנגנון שיש בידי אדם שיש לו מוגבלות כדי להתגונן בפני שרירות בירוקרטית.

חיים אורון: המקרה המסוים של הנכים הוא קטע מתוך מכלול שלפי דעתי לא מוסדר.

חיים אורון: עבר חוק בכנסת שמחייב בויסקונסין לתת ייעוץ משפטי על ידי המדינה גם למי שתובע.

סטס מיסז'ניקוב: אני מבטיח שיחד עם ועדת העבודה והרווחה נקיים דיון בכל הנושא של הבטחת הכנסה, קצבת נכות, כמה יכולים להשתכר.

סטס מיסז'ניקוב: את הדיון הרציני נקיים בתחילת ינואר.